Bez e oa ivez 500 000 Berliniz hag a dreuze an harzoù bemdez : diouzh tu Belrin ar chornôg e labourent, met e Berlin ar reter, pe er bannlevioù, e oant o chom. Er reter e oa marchad-matoch al lojañ. Dar 4 a viz Eost 1961 e voe embannet un dekred ma ranke an dud-se bezañ enrollet evel labourerien an harzoù, ha ma rankent paeañ o feurm gant Deutsche Mark (moneiz BRD). A-raok ma vefe savet ar Voger e krogas poliserien DDR da evezhiañ pizh ar re a veze anvet floderien pe techourien ar Republik, pa vezent e checkpointoù Berlin ar Chornôg.